Obsah

             
 Strana

    Úvod





1. Základné potreby a poznatky k nakupovaniu .............................       4

1.1 Počítač ...........................................................................       4

1.2 Internet ...........................................................................       4

2. Možnosti Internetu ......................................................................       6

3. Nakupovanie cez Internet – elektronický obchod .......................       8

4. Vývoj elektronického obchodu ...................................................        9

5. Druhy virtuálneho  obchodu .......................................................      10

5.1 Virtuálny elektronický obchod ........................................      10

5.2 Virtuálna elektronická burza ...........................................      11

5.3 Virtuálny obchodný dom..................................................     12

6. Výhody a nevýhody nakupovania cez Internet ............................     13


6.1 Výhody ...........................................................................      13


6.2 Nevýhody .......................................................................      14


7. Prezentácia elektronického obchodu na Internete ......................      16

7.1 Rozdelenie internetovej reklamy ....................................       17


7.1.1 E-mail .........................................................       17


7.1.2 Web ............................................................       17

8. Stratégia elektronického obchodu ..............................................       19

9. Štruktúra elektronického obchodu ..............................................       21

10. Postup počas nakupovania cez Internet 


10.1 Vyhľadanie elektronického obchodu ............................       22


10.2 Výber e-obchodu  ..........................................................     22


10.3 Výber produktu ..............................................................     23


10.4 Virtuálny nákupný košík .................................................     24


10.5 Registrácia ....................................................................      24


10.6 Objednávka produktu ....................................................      25


10.7 Prevzatie zásielky .........................................................      25


10.8 Reklamácia ....................................................................     26

11. Predstavenie vybraných elektronických obchodov .....................     27

11.1 Nay Internetdom ..........................................................     27


11.1.1 Ponuka ...................................................     28

11.1.2 Výber .....................................................     28

11.1.3 Nákup ....................................................     29


11.2   Shark Computers ........................................................      29

11.2.1 Ponuka ..................................................     30

11.2.2 Výber ....................................................      30

11.2.3 Nákup ...................................................      30


11.3 
Hej ..............................................................................      31

11.3.1 Ponuka ..................................................     32   

11.3.2 Výber ....................................................      32

11.3.3 Nákup ...................................................      32


11.4 
Ďalšie známe elektronické obchody ..........................       33

      Záver

      Použitá literatúra

      Prílohy

Úvod


Súčasný vývoj nových technológií nám ponúka nekonečné množstvo možností ich využitia. Tieto prostriedky majú pre nás veľký význam. Keď  ich dokážeme efektívne využiť, tak nám môžu výrazne uľahčiť prácu. Ďalšou výhodou je, že nám šetria čas a aj celkovú námahu. 


Dôležité je vedieť s daným prostriedkom odborne narábať a výsledky potom spracovať, vyhodnotiť. Nové systémy vstupujú do každodenného života človeka. Preto je potrebné získavanie nových informácií. Najčastejšie ich nadobúdame z kníh počas štúdia, z masovokomunikačných prostriedkov a iných zdrojov. 


V súčasnosti je najlepším zdrojom informácií Internet. Na začiatkoch vývoja bol prístupný len pre určitý počet ľudí, no momentálne je dostupný každému. Je objavom 20. storočia a určite patrí medzi najväčší vo svete počítačov. Cez počítačovú obrazovku prichádza pomocou Internetu do domácností množstvo informácií, ktoré v konečnom dôsledku rozširujú náš obzor.


Internet spája všetky prostriedky na získavanie informácií a zabezpečuje komunikáciu medzi celým svetom. Ponúka nekonečné množstvo služieb, ktoré musíme len vedieť správne využiť.

Informácie, ktoré môžeme získať na Internete sú rôzneho druhu. Informujú o podujatiach na celom svete, zabezpečujú komunikáciu pomocou elektronickej pošty a v konečnom dôsledku je na Internete možná služba nazývaná  elektronický predaj. Je to pohodlný nákup tejto uponáhľanej doby. 


Našou úlohou bude bližšie sa zoznámiť s jednou z možností využitia Internetu, spoznať elektronický obchod. Oboznámime sa so základnými poznatkami ako nakupovať a čo je k tomu potrebné.
1 Základné potreby a poznatky k nakupovaniu

Nakupovanie cez Internet je zložitý systém. Je potrebné k tomu vedieť/vlastniť niekoľko dôležitých poznatkov/prostriedkov. Predstavíme si tie najdôležitejšie z nich.

1.1 Počítač

Základnou potrebou, ktorú potrebujeme je vlastniť počítač alebo nootebook, ktorý nám umožní prevádzku nakupovania na Internete. Ten sa skladá z Hardwaru (technického vybavenia PC) a Softwaru (programového vybavenia PC). Výhodné je pre tých, ktorý sa nevyznajú do počítačov zakúpiť si už kompletnú PC zostavu. Dôležité je investovať do kvalitného počítača, lebo vývoj PC ide každým dňom dopredu.

1.2 Internet


Internet je sústava vzájomne prepojených počítačových sietí, ktoré sú založené na spoločnej filozofii. Môžeme ho definovať ako obrovský zdroj informácií.

 V začiatkoch vzniku Internet používali len odborníci a vývojári pre firemné účely. Neskôr sa začal používať aj pre komerčné účely a začal byť prístupný pre každého. Počas vývoja sa pracovalo na tom, aby sa dal Internet používať bez odborných vedomostí, teda čo najjednoduchšie.

Každý PC sa pripája na Internet pomocou modemu, ktorý zabezpečuje komunikáciu medzi PC a sieťovými protokolmi. V predajni si vyberáme modem  podľa rýchlosti prenosu dát. 

Pripojiť sa môžeme dvomi spôsobmi:
A. Pevnou linkou – je pripojenie časovo neobmedzené (optickým káblom, cez satelit).
B. Komutovanou linkou – je pripojenie na určitý čas. Užívateľ sa pripája pomocou vytáčania (telefónna linka).

Pri zapájaní počítača je dôležité, aby sme na PC mali nainštalovaný aktuálny antivírový program, ktorý nám zabezpečí ochranu počítača pred prípadnými vírusmi, ktoré by nám mohli poškodiť PC pri používaní Internetu.

2 Možnosti Internetu

Internet nám ponúka veľké množstvo služieb:
a) WWW prehliadač - slúži na prehliadanie WWW stránok.

b) Získavanie informácií – dozvieme sa rôzne užitočné   poznatky. V súčasnosti je najnovšou službou štúdium cez Internet. 

c) Sťahovanie súborov, ktoré sú prístupné – týmto spôsobom si môžeme stiahnuť do svojho PC rôzny Software. Sťahovanie zabezpečuje FTP- protokol.

d) Služba e-mail – patrí medzi najpoužívanejšie služby Internetu. Zabezpečuje komunikáciu medzi užívateľmi, teda celým svetom. Pomocou e-mailu môžeme taktiež okrem správ  posielať aj ľubovoľné súbory.

e) Diskusné skupiny – je to takzvaný chat. Ľudia tu komunikujú medzi sebou v reálnom čase.

f) Nakupovanie cez internet – poskytuje nákup  rôznych druhov tovarov a služieb, ktoré ponúkajú dané subjekty.
Na pomoc pri vyhľadávaní informácií na Internete nám slúžia vyhľadávače.

Zohrávajú dôležitú úlohu. 

Medzi najznámejšie patria:




Google,Yahoo, AltaVista,  Excite, Lycos, Infoseek
Zo slovenkých sú známe: 




Zoznam, Atlas, Centrum

V jednoduchom vyhľadávači vložíme len výraz, ktorý požadujeme, v rozšírenom si môžeme zvoliť aj miesto, kde hľadať, prípadne skloňovanie slova atď.

V prípade, že sa nám nepodarí otvoriť stránku priamo pri zadaní adresy do adresového poľa prehliadača ešte nie je nič stratené. Môžeme to skúsiť cez vyhľadávač, kde adresu dáme vyhľadať a potom ju skúsime spustiť.

Vyhľadávače sa v súčasnosti pridávajú aj do rôznych stránok, ktoré si prezeráme.


3 Nakupovanie cez Internet – elektronický obchod


Nakupovanie cez Internet je veľmi atraktívna oblasť. Ponúka nám možnosť, ako kúpiť to, čo chceme alebo čo práve potrebujeme.


Elektronický obchod môžeme definovať ako akýkoľvek obchod uskutočnený s využitím elektronických nástrojov. Pojem elektronický obchod nevznikol ako originálny názov obchodovania cez Internet, je to len jeden z mnohých názvov, ktoré sa používajú. Komunikácia medzi účastníkmi prebieha prostredníctvom PC a telekomunikácií. Z právneho hľadiska môžeme povedať, že ide o prenos prejavu vôle, súvisiaci s jednaním o určitom obchode, teda napr.: uzavretím obchodnej zmluvy. 

Pod pojmom elektronický obchod nerozumieme len nakupovanie. Elektronický obchod má širší význam, zahŕňa veľa rôznych aktivít – od marketingových cez vystavovanie ponúk a objednávok. Výrazne vplýva na rozvoj podnikania a predstavuje aj aktivity podporujúce existenciu podniku. Internet prináša do sveta obchodu nové dimenzie. Aj keď sa nenapĺňajú prehnané predpovede, elektronický obchod rastie úžasnou rýchlosťou.

Nakupovanie cez Internet je na Slovensku  iba v začiatkoch, zatiaľ čo v zahraničí dosahuje rekordné zisky. V našej krajine nastáva rozmach len v súčasnej dobe. 
4 Vývoj elektronického obchodu


Akonáhle vznikla myšlienka, že koľko ľudí sa dokáže pomocou Internetu spojiť, vyšla na povrch aj myšlienka obchodovať pomocou tohto spojenia. V začiatkoch vývoja bolo však potrebné zaviesť systém, ktorý by dokázal zabezpečiť chod takéhoto obchodu. 


Vtedy sa stalo, s čím nikto nepočítal. Zatiaľ, čo obchodné pravidlá hry obmedzovali hranice, Internet tento problém vyriešil. Spočiatku nastávali menšie poruchy a nezhody, no po tejto etape už nič nebránilo ďalšiemu vývoju.


Po prvýkrát sa na Internete začali propagovať prvé elektronické obchody. Takto podniky vzbudili záujem užívateľov Internetu o nakupovanie. Najprv začali obchody podnikať medzi sebou, neskôr sa prešlo ku koncovým užívateľom.


Na Slovensku sa začala história nakupovania cez Internet len pred niekoľkými rokmi. Dá sa povedať, že až prelom tisícročia priniesol zmenu myslenia obchodníkov a zákazníkov, ktorý začali dôverovať takémuto systému. Dnes si už môžeme vo virtuálnych obchodných domoch objednať akýkoľvek druh tovaru. Prináša nám to veľa nových a zaujímavých možností.

5 Druhy virtuálneho obchodu


Na Internete sa prezentujú rôzne podniky – od nadnárodných spoločností cez stredné  až malé podniky. Snažia si získať priazeň užívateľov, nových zákazníkov. Služby a produkty tu ponúkajú nielen domáce podniky, ale aj zahraničné. Prostredníctvom Internetu získavajú tiež nové kontakty.


Z hľadiska typového zaradenia existujú tri najvýznamnejšie kategórie internetových obchodných systémov.
5.1 Virtuálny elektronický obchod 

Predstavuje najjednoduchšiu formu elektronického obchodovania. Ide tu o on-line marketing firmy alebo obchodu. Najdôležitejšou úlohou je zvýšiť dopyt po ponúkaných výrobkoch. Medzi výhody takýchto systémov patrí zníženie nákladov na predaj a marketing, rozšírenie počtu potencionálnych zákazníkov a prienik i na trhy, ktoré by boli klasickom spôsobe predaja nedostupné.
Tento druh  obchodu môžeme rozdeliť na dve základné skupiny:

a. Business to business (B2B) – je to elektronický obchod  a vzťahy medzi firmami navzájom. Obchodovanie predstavuje vzťah medzi viacerými obchodníkmi na systéme extranetu, čo znamená, že obchodný partneri používajú na komunikáciu a transakcie prostredie Internetu s prihlasovacím menom a heslom. Podniky nakupujú tovar predovšetkým za účelom spracovania  alebo ďalšieho predaja. Tento obchod je využívaný vo všetkých obchodných reťazcoch. Jadrom je štruktúrovaná databáza, nad ktorou pracuje obchodná aplikácia. Mala by byť sama schopná reagovať na prípadné zmeny v obchodných vzťahoch. Samozrejmosťou je automatické spracovanie objednávok a ich zaradenie do vnútropodnikového informačného systému, ktorý je prepojený vzájomne spolupracujúcimi modulmi. Systém môže sledovať automaticky stavy tovarov na sklade a automaticky doobjednať u subdodávateľov chýbajúce položky.

b. Business to consumer (B2T) – je to elektronický obchod medzi podnikateľskými subjektami  a konečným spotrebiteľmi. Je považovaný za elektronický malopredaj. Zákazníkom môže byť súkromná  alebo právnická osoba, firma. Tento druh obchodu je podobný ako klasický obchod. V jednoduchom systéme si zákazník objednáva jednotlivé druhy tovarov a určí ich množstvo. Vyspelé elektronické obchody disponujú virtuálnym nákupným košíkom, do ktorého si zákazník vkladá vybraný tovar, pričom ho môže meniť. Platbu za tovar môže realizovať prevodom z účtu alebo na dobierku pri prevzatí.

5.2 Virtuálna elektronická burza 

 
V tomto prípade sa zobrazujú on-line ponuky, najmä tovarov a služieb. Prevádzkovateľ takejto burzy získava najmä na znížení nákladov, ktoré by musel vynaložiť na obstaranie tovaru.

5.3 Virtuálny obchodný dom 

 
V tomto prípade ide o zoskupenie viacerých      elektronických obchodov, ktoré môžu ale i nemusia mať jedného prevádzkovateľa. Na rozdiel od elektronického obchodu je tu sústredené väčšie množstvo ponúk a používateľ pri svojich nákupoch nemusí pracne vyhľadávať elektronické adresy, ďalších elektronických obchodov. Okrem samotných ziskov z predaja sa tu ukazujú aj väčšie zisky z reklamy pomocou reklamných banerov, ktoré môže prevádzkovateľ v prípade vysokej návštevnosti vystavovať.
6 Výhody a nevýhody nakupovania cez Internet


V dnešnom svete je dôležité porovnávanie. Každá vec, myšlienka má svoje negatívne i pozitívne stránky. Porovnávaním sa dozvieme charakteristické črty, odlišnosti daných vecí  a podľa toho sa rozhodneme.


A preto, že každá vec je charakteristická niečím iným, tak aj elektronický obchod má svoje klady a zápory. Predstavíme si tie najvýraznejšie výhody a nevýhody.

6.1 Výhody 

· Najväčšou výhodou pre potencionálneho zákazníka je možnosť nakupovať priamo cez počítač, s ktorým pracuje v domácnosti. Zákazník si môže v pokoji tovar vybrať a prostredníctvom banky cez účet zaplatiť. Tovar si môže triediť podľa množstva kategórií, preto má zjednodušenú úlohu pri rozhodovaní medzi niekoľkými výrobkami naraz.

· Z pohľadu prevádzkovateľa takéhoto obchodu je hlavnou výhodou jednoduchá a rýchla manipulácia s cenami a samotným sortimentom.

· Elektronické obchody sa dajú využiť i pre B2B obchodovanie, kde svojim odberateľom takto zásadne uľahčíme objednávanie tovaru z nášho sortimentu. Jednotlivým odberateľom môžeme prideľovať individuálne ceny na jednotlivé druhy tovaru

· Výhodný je aj bezhotovostný platobný styk, kde je dôležitá dôvera zákazníka voči virtuálnemu obchodu.

· Využitie  Internetu má tieto výhody - široké spektrum dostupných                                                              

                                                                               informácií

                                                                             - možnosť osloviť globálny trh

                                                                             - ľahká aktualizácia informácií

                                                                             - možnosť monitorovania aktivít      

· Nakupovanie na Internete nieje časovo obmedzené. 

· Skrátenie výrobno-obchodného reťazca a interaktívna spätná väzba od zákazníka k výrobcovi.

· Tovar je lacnejší tým, že nie je umiestnený v predajni, ale na sklade, preto nevznikajú skladovacie náklady.

· Rýchlosť – elektronické zásielky sú doručené do niekoľkých hodín.
6.2 Nevýhody 

· Zákazník tovar fyzicky nevidí pred nákupom, ale až po nákupe. Preto prípadná reklamácia výrobku je zdĺhavejšia. Avšak závisí od predajcu, ako  vie zabezpečiť nápravu.

· Nedodržanie dodacej lehoty. Niektorí predajcovia nevedia dostatočne rýchlo aktualizovať dostupnosť jednotlivých druhov tovaru. Niekedy sa stane, že nám tovar vôbec nedôjde. Preto je dobré sa bližšie informovať o stave objednávky.

· U niektorých produktoch je nedostatočné uvedenie podrobných informácií o produkte. Vtedy je lepšie si vyhľadať na Internete podrobnejšie informácie.

· Nie všetky produkty sa predávajú rovnako. Elektronický obchod je viac úspešný s predajom nízkodotykového tovaru ako sú počítače, CD, knihy, ktoré zákazníci nepotrebujú vidieť a dotknúť sa ich oproti  vysokodotykovému tovaru ako je oblečenie.

· Predaj nelegálneho Softwaru. Vtedy je dôležité, aby sme vedeli, či cena Softwaru nieje podhodnotená, príliš nízka. V niektorých prípadoch zákazníci pri objednaní a zaplatení tovaru neobdržali žiadny produkt, v iných obdržali závadný produkt. Proti tomuto obchodovaniu vyvinuli tvorcovia Software novú technológiu na monitorovanie, ktorá je schopná vyhľadávať stránky na Internete nonstop a identifikovať tvorcov nelegálnych obchodov.

7 Prezentácia elektronického obchodu na Internete


Zo všetkých spôsobov, ktorými môže Internet vyjsť v ústrety obchodovaniu a podnikaniu je v súčasnosti najrozšírenejšia podpora podnikania. Je to taká činnosť, ktorá nepredstavuje samotné obchodovanie, ale je pre prevádzku obchodu potrebná – t.j. aktivity reklamného a marketingového charakteru. Každý, kto chce niečo predať, musí informovať potencionálnych zákazníkov o svojej ponuke. Mal by im ponúknuť oveľa viac – informácie, ktoré potrebuje pre svoje prípadné rozhodnutie o kúpe.  Sú to katalógy, cenníky, ale aj napr. technické popisy, ukážky.


Dôležité je si uvedomiť, že spôsob distribúcie uvedených materiálov je z pohľadu príjemcu pasívny, lebo príjemca neprejavil záujem. V Internetovom obchode je rozosielanie nevyžiadaných materiálov považované za veľmi nevhodné a nežiadúce. Preto by sa mali rozosielať reklamné materiály cez Internet len vtedy, keď o to príjemca sám vhodným spôsobom požiada. Tieto služby vychádzajú z princípu, že aktivitu musí prejaviť sám užívateľ. 

Reklama prostredníctvom Internetu môže byť efektívna a to z niekoľkých dôvodov:

· Prvým je  skutočnosť, že dokáže osloviť potencionálneho záujemcu, keď sa návštevník dostane na konkrétnu WWW stránku , očakáva sa, že mal k tomu nejaký dôvod, motiváciu. (Okrem takých, ktorý sa na stránku dostali náhodne)

· Ďalším faktorom je cena (náklady na vytvorenie, aktualizáciu a vystavenie WWW stránky môže byť výrazne lacnejšie ako napr. tlač reklamných prospektov). 

· Aktualizácia stránok je jednoduchá  a rýchla, nieje problém zmeniť cenník aj niekoľkokrát denne. Pokiaľ ide o grafické prevedenie a celkovú estetickú úroveň, tu stále držia miesto tlačové materiály.

· Poslednou prednosťou je jednoduchá  a rýchla spätná väzba od užívateľa k poskytovateľovi.
7.1 Rozdelenie reklamy na Internete

Internetová reklama má tieto formy:
7.1.1  E-mail - je najpoužívanejšia a najúčinnejšia služba Internetu. 



a)  Spam – predstavuje rozosielanie nevyžiadanej reklamnej pošty.


Užívatelia sú obťažovaný takouto poštou.                       

 

b)   Arm  - predstavuje autorizované vyžiadanie reklamnej pošty

 
Užívateľ nejakým spôsobom v minulosti s prijímaním    


reklamnej pošty súhlasil. Na stránke prevádzkovateľa vyplnil 
vstupné pole pre zadanie e-mailovej adresy pre zasielanie 


informácií o aktuálnej ponuke firmy.
7.1.2 Web 

I. Reklamné prúžky (banners) – slúžia na reklamný odkaz, môžu byť statické /obrázky/, animované /viacobrázkové/, interaktívne /1 odkaz na viac stránok/.    

II. Reklamné tlačítka (buttons) – sú najznámejšie, umiestňujú sa na konci webovej stránky.

   III. Links – ich cieľom je upútať pozornosť, nakoľko si užívateľ klikne na odkaz a dostane sa tak na stránku zadávateľa reklamy.

Tieto reklamné prostriedky sú používané na všetkých webových  stránkach, najmä na tých, ktoré sú najnavštevovanejšie. Inzerenti chcú v nich získať pozornosť užívateľov. 

8 Stratégia elektronického obchodu


Každý elektronický obchod má už pri začiatkoch podnikania určitú stratégiu ako vzbudiť záujem užívateľa. Najdôležitejšie je zaujať svojou ponukou a ďalšími súvisiacimi službami. 


Pri budovaní stratégie musí poznať niekoľko dôležitých poznatkov:

a) K spotrebiteľovi nemôže pristupovať ako k čitateľovi, TV divákovi. Musí vedieť, že spotrebitelia sa prihlásia na stránku kedy chcú, prezrú si témy správ, vyberú tie, ktoré ich zaujmú a ostatné ignorujú.

b) Pretože si používateľ vyberá, či si pozrie informácie nejakej organizácie, je práve také dôležité ako pri reklame v médiách urobiť WWW stránky zaujímavé a atraktívne.

c) Pre nakupovanie cez Internet nie sú takmer žiadne obmedzenia. Informácie, ktoré sú sprístupnené, sú dostupné bez obmedzenia napr. otváracích hodín.

d) Dôležité je zamerať sa na spotrebiteľa pozitívnym spôsobom. Elektronický obchod by sa mal vyhnúť drzým a agresívnym reklamným praktikám a nereálnemu preháňaniu. Ak tento obchod sľúbi niečo,  čo nemôže splniť, mohli by sa o tom dozvedieť tisíce ľudí behom pár minút. Nahnevaný zákazník rýchlo oznámi svoju nespokojnosť ďalej. 

e) Elektronická komunikácia je interaktívna: príjemca má možnosť veľmi rýchlo odpovedať, a tak obchodovanie nieje iba jednosmerné. Ak nám položí príjemca otázku bude očakávať rýchlu odpoveď.

f) Najlepšie WWW stránky sú tie, ktoré sú zaujímavé, upútajú pozornosť a ponúkajú viac ako reklamu. Mali by byť pravidelne aktualizované, aby obsahovali najnovšie informácie.

g) Vstup na trh môže byť s Internetom jednoduchý a lacný. Umožňuje to aj jednoduché zisťovanie ako sa správa konkurencia.

h) V súčasnosti poskytujú banky elektronické bankovníctvo. Spotrebitelia majú tak možnosť platiť za výrobky, služby bezpečne a pohodlne. 

i) Služba WWW umožňuje monitorovanie návštevníkov danej stránky. Elektronický obchod tak môže získať informácie o návštevnosti svojej stránky.

9 Štruktúra elektronického obchodu


Každý elektronický obchod ponúka na svojej stránke produkty rôznymi vizuálnymi technikami. Svoju ponuku rozdeľuje do niekoľkých častí.


Aby sa vedel zákazník na stránke e-obchodu dobre zorientovať a aby stránka zaujala, mala by spĺňať nasledovné požiadavky:
I. Stránka predajne by mala spotrebiteľovi uľahčiť výber tým, že sama ponúkne možnosť prehliadať si tovar cestou z oddelenia do oddelenia, alebo by mala umožniť tovar roztriediť podľa určitých kritérií.

II. Sortiment výrobkov by mal byť rozčlenený podľa radených oddelení do skupín a podskupín.

III. Každý výrobok by mal pri prezeraní obsahovať stručný popis, potrebné je aj priloženie obrázku, ceny.

IV. Spotrebitelia by mali mať možnosť vkladať výrobky do fiktívneho nákupného košíka. Popritom by mohli sledovať výslednú cenu nákupu. Samozrejmosťou by malo byť nielen výrobky vkladať do košíka, ale aj ich kedykoľvek vyberať.

V. Prostredie predajne by malo ponúkať aj informácie ako postupovať pri nákupe.

VI. Pre elektronický obchod je dôležité, aby prevádzkový systém predajne vedel evidovať osobné údaje nakupujúcich. Ušetrí sa tým práca so zadávaním údajov pri ďalšom nákupe. Pri uvedenej evidencii je potrebné osobné údaje chrániť heslami.
10 Postup počas nakupovania cez Internet

10.1 Vyhľadanie elektronického obchodu


Pred prvým nákupom na Internete je potrebné poznať adresu stránky virtuálneho obchodu. Ak žiadnu nepoznáme, vyhľadanie  stránky nie je vôbec zložité. Už pri prezeraní rôznych stránok môžeme vidieť rozličné reklamné prvky  e-obchodov, na ktoré sa keď na ne klikneme presunieme. Ďalším spôsobom je vyhľadanie virtuálnych obchodov na stránkach, ktoré ponúkajú adresy rôznych prevádzkovateľov internetových stránok v jednotlivých kategóriách. Pekný prehľad virtuálnych obchodných centier nájdeme napr. na Zoznam.sk, sekcia Obsah>ekonomika a obchody>Virtuálne obchodné domy, na Centrum.sk, sekcia Obchod a služby>Obchody na Internete alebo na X-site.sk sekcia Obchod>Virtuálny obchod.

10.2 Výber e-obchodu

Počas vyhľadávania  e-obchodov už však musíme mať predstavu o aký tovar máme záujem, teda ktorý by sme si chceli kúpiť. Podľa toho si vyberieme taký obchod, ktorý požadovaný druh tovaru ponúka. Prínosné je vyhľadanie si viacerých predajcov s podobným tovarom. Porovnávaním máme možnosť si vybrať ten tovar, ktorý je pre nás najvýhodnejší.

10.3 Výber produktu


Po vybratí elektronického obchodu by sme si mali prezrieť všetky podmienky súvisiace s nákupom. Každý e-obchod má iné podmienky (Základné ustanovenia) súvisiace s nákupom, preto je treba si pozrieť podmienky každého  e-obchodu. V týchto podmienkach sú stanovené práva a povinnosti zákazníka. Po dlhom prezeraní a vyberaní tovaru nás môže čakať nepríjemné sklamanie, ktoré som zažil aj ja. Môže sa stať, že napr. v cene tovaru nie je zahrnutá cena dopravy, nie  je uvedený podrobný technický popis alebo môže byť uvedený neurčitý spôsob reklamácie. Aby sme tomuto sklamaniu predišli prezrime si ešte pred samotným nákupom dodacie, platobné podmienky a spôsob vybavenia prípadnej reklamácie.


Ponuka jednotlivých druhov tovaru býva na stránke e-obchodu rozčlenená do viacero skupín a podskupín. Skupiny tovarov sú najčastejšie dvojstupňové. Základná ponuka obsahuje pod sebou stručné informácie o každom druhu tovaru – názov, veľmi stručný funkčný popis a cenu. Ak klikneme na konkrétny výrobok otvorí sa okno s podrobným popisom výrobku a spravidla aj s detailným obrázkom. Počas prezerania tovaru máme možnosť porovnať viac výrobkov naraz podľa určitých kritérií. V prípade, že máme pri výbere výrobku nejaké nejasnosti, môžeme e-mailom požiadať o zaslanie podrobnejšej informácie o produkte.

10.4 Virtuálny nákupný košík 

Konkrétny výrobok, ktorý sme si už vybrali vkladáme do virtuálneho nákupného košíka kliknutím na ikonu: ,,Pridať do nákupného košíka“. Ak máme záujem si zakúpiť viac výrobkov postupujeme podobným spôsobom.


Po vybratí  výrobkov nás čaká najdôležitejšia časť a to uskutočniť samotný nákup. Po kliknutí na ikonu nákupného košíka sa nám objaví obsah nákupného košíka. Tu sa zhromažďujú údaje o tom, čo sme si vybrali a je tu uvedená aj celková cena nákupu. V tejto časti máme poslednýkrát možnosť si skontrolovať, či sa tam nachádza požadovaný tovar.

10.5 Registrácia


K uskutočneniu nákupu je potrebné si vybrať vo virtuálnom košíku možnosť objednať tovar. Stránka e-obchodu nás vyzve k vyplneniu registračných údajov. V nej uvádzame: 



1) Adresu - pri adrese máme možnosť uviesť aj ďalšiu adresu a to v prípade, že tovar má byť zaslaný inému adresátovi ako je objednávateľ.

2) Spôsob platby – platbu za tovar môžeme uskutočniť  formou dobierky pri prevzatí zásielky alebo platbou bankovým účtom. Pri platbe bankovým účtom nás stránka vyzve k vytlačeniu zálohovej faktúry, ktorá nám slúži  na uhradenie tovaru v banke. V takomto spôsobe nám zásielka príde až po uhradení zálohovej faktúry. 

3) Spôsob dodania – dodanie tovaru uskutočňujú e-obchody v súčasnosti najčastejšie prostredníctvom zásielkových spoločností, kde tovar preberieme priamo v mieste bydliska. V deň dodania nás kuriér informuje, kedy nás navštívi. V prípade, že tovar je na sklade, vtedy príde do  3 dní najneskôr však do dvoch týždňov.

10.6 Objednávka produktu

Počas vyplňovania týchto údajov musíme ešte vyznačením súhlasu potvrdiť, že akceptujeme obchodné podmienky, ktoré stanovil e-obchod. Obchodné podmienky obsahujú platobné, dodacie a reklamačné podmienky, práva a povinnosti predávajúceho, kupujúceho. Po vyplnení všetkých údajov potvrdíme objednávku stlačením tlačidla objednať. Vtedy sa tieto údaje prenesú do virtuálnej kancelárie virtuálneho obchodu, ktorý ich spracuje. Po objednaní tovaru je dôležité, aby sme si zapísali telefonický kontakt, e-mailovú adresu, kde by sme sa mohli informovať o vybavení našej objednávky. Ak by sme chceli v budúcnosti nakúpiť znovu tovar už nieje nutné opätovne vypĺňať registračné údaje, stačí len vložiť prihlasovacie meno a heslo, samozrejme v tom elektronickom obchode, v ktorom sme nakupovali.

10.7 Prevzatie zásielky

Po odoslaní objednávky nás pracovníci elektronického obchodu kontaktujú, aby si potvrdili, že objednávka je skutočná. V prípade, že nevieme či budeme prítomný, keď zásielka príde alebo nás elektronický obchod nekontaktoval, môžeme sa informovať o priebehu vybavenia našej objednávky a najmä o spresnení dňa dodania. Pri preberaní tovaru od kuriéra sme podľa všeobecných zásad povinný prezrieť, či zásielka nie je poškodená vonkajšími vplyvmi. Keď je zásielka bez poškodenia, preberieme ju podpísaním dokladu o preprave a prevzatí tovaru.

10.8 Reklamácia


Po zapojení a používaní výrobku môže nastať situácia, že je výrobok nefunkčný alebo chybný. Pred odoslaním tovaru elektronickému obchodu sa najprv informujeme ako postupovať s reklamáciou. Je potrebné poznať reklamačný poriadok daného elektronického obchodu. V ňom sú uvedené postupy ako tovar reklamovať a ako reklamácie e-obchod vybavuje.

11 Predstavenie vybraných e-obchodov


Na Internete je nekonečné množstvo virtuálnych obchodov s rôznymi produktami. Niektoré vznikajú úplne nové, iné sú už zabehnuté podniky, ktoré začínajú využívať Internet  a tam ponúkajú svoje výrobky. K Internetovým obchodom, ktoré sa na Slovensku presadili patria predovšetkým virtuálne predajne spotrebnej elektroniky, počítačov a počítačového príslušenstva, kníh, CD, DVD. 


Pre mňa najzaujímavejšie a mnou najpoužívanejšie si podrobnejšie predstavíme v nasledujúcej kapitole. Tieto e-obchody  niektoré prehliadače nevedia otvoriť, preto si stránku spustíme cez vyhľadávač, ako som to opisoval v druhej kapitole.

11.1 Nay Internetdom

www.nay.sk

Nay Internetdom je elektronický obchod, ktorý je zameraný hlavne na spotrebnú elektroniku. Pôsobnosť  obchodu Nay je známa už štrnásť rokov. Na začiatku existencie vznikla sieť elektropredajní po celom Slovensku. Postupom času sa spoločnosť Nay začala prezentovať aj na Internete, kde vytvorila mohutný elektronický obchod, ktorý v súčasnosti ponúka azda najväčší počet produktov na Internete v dostupných cenách. Sú tu jasne viditeľné výhody, ktoré internetové nakupovanie prináša.

11.1.1 Ponuka

Nay Internetdom ponúka široké spektrum výrobkov výrobkov od rôznych výrobcov. Nájdeme tu všetko od chladničiek, DVD rekordérov, až po počítače a zabudovateľné spotrebiče. V oblasti elektrospotrebičov je Nay číslo jeden. Najzaujímavejšie sú výrobky do domácnosti. Zaujímavé sú nielen svojimi funkciami, ale hlavne aj priaznivou cenou. 

Zo spotrebičov do kuchyne tvoria najväčšiu ponuku mixéry, chladničky a tiež spotrebiče na mieru – zabudovateľné. Ponuka napr. sklokeramických sporákov sa mi zdá menej rozšírená. Z tohto druhu tovarov je tu len zopár výrobkov, ktoré sú cenovo menej výhodné.

Audio a video technika je bohato zastúpená. V ponuke je veľké množstvo výrobcov, ktoré ponúkajú domáce, prenosné audio  a video prehrávače a televízory.

11.1.2 Výber

Na stránke e-obchodu Nay nájdeme veľa spotrebičov, ktoré sú prehľadne a jasne radené do oblastí a podoblastí. Pokiaľ nevieme, čo hľadáme, ale máme predstavu z akej oblasti by tovar mal byť, tak túto štruktúru využijeme. Medzi príjemnú funkciu patrí radenie tovaru podľa ceny, výrobcu alebo podľa výberu tovaru, ktorý je v akciovej ponuke.

11.1.3 Nákup

Registrácia v Nay Internetdome je veľmi jednoduchá, nezaberie nám veľa času. Za tovar môžeme platiť viacerými spôsobmi. Od poštovej dobierky, zálohovej faktúry (t.j. platbou vopred) až po nákup na úver. Tovar nám môže Nay dopraviť klasickou poštou alebo expresnou doručovacou službou. Pri objednaní tovaru v hodnote nad 3.500 SK je doprava za tovar bezplatná. Na výber máme aj nadštandartnú možnosť  vrátenia peňazí a to vtedy, keď sme s akéhokoľvek dôvodu nespokojný s výrobkom. Jediné, čo riskujeme je poplatok za poštovné a balné, na ktoré sa záruka nevzťahuje. Doprava zásielky v Na Internetdome je uskutočnená spravidla do 2 pracovných dní od uhradenia zálohovej faktúry.

11.2 Shark Computers

www.shark.sk

Je to elektronický obchod, ktorý nám ponúka kompletné počítačové zostavy, počítačové príslušenstvo a digitálnu techniku. Shark Computers nie je na slovenskom trhu nováčikom. Podobne ako v predchádzajúcom e-obchode vznikla táto spoločnosť vybudovaním predajní v niektorých mestách. Hoci nemá veľký počet predajní nedávno vďaka Internetu ponúka tovar spotrebiteľom  pre celú krajinu.

11.2.1 Ponuka

Hlavnou oblasťou, na ktorú je Shark Computers zameraný sú počítače a digitálna technika. Zákazník si môže vybrať aj z tovaru ako je Software alebo z rôznych doplnkových služieb za príplatok. V jednotlivých kategóriách si môžeme vyberať medzi počítačovými zostavami, digitálnymi fotoaparátmi  a ich príslušenstvom, medzi jednotlivými komponentami počítačov a pamäťovými MP3 prehrávačmi.

11.2.2 Výber


Základná navigácia na stránke je pomerne jednoduchá. Priamo na úvodnej stránke je zoznam kategórií a podkategórií. Stačí si len na príslušný názov kliknúť. Dostaneme sa tak do oblasti, kde si už len vyberáme z konkrétnych produktov rôznych výrobcov. Stránka spoločnosti Shark Computers ponúka len základné informácie o tovare, chýba podrobný technický popis, no cena produktov je priaznivá. Podrobnejšie technické vlastnosti si však môžeme vyhľadať na stránke výrobcu produktu.

11.2.3 Nákup

Prvým krokom pri objednaní tovaru je jeho vloženie do nákupného košíka. Obsah košíka môžeme počas nakupovania kontrolovať alebo meniť. K dokončeniu nákupu je potrebné previesť niekoľko krokov ako je registrácia, výber platby a dopravy.  Počas vyplňovania registračných údajov musíme súhlasiť  s obchodnými podmienkami, ktoré sú na stránke Shark Computers uvedené. Dobrým pomocníkom pri nakupovaní na splátky je kalkulačka pre výpočet konkrétnych splátok. Stačí zadať cenu tovaru a vieme aká by bola výška splátky. Cena dopravy tovaru je zdarma, pokiaľ hodnota tovaru presahuje sumu 10.000 SK. Shark Computers nám ponúka za príplatok aj doplnkové služby. Pri zakúpení služby Care pack basic spolu s počítacom máme možnosť počas používania PC využiť upgrade PC. Znamená to, že ak si chceme počas používania PC vylepšiť o nejakú súčiastku, tak táto spoločnosť nám ju po zakúpení zdarma odborne zapojí a nainštaluje.

11.3 Hej

www.hej.sk

Najväčším virtuálnym obchodným centrom, ktoré ponúka výrobky z každej oblasti je spoločnosť Hej. Na trhu virtuálnych obchodov je aktuálnym nováčikom. Je to elektronický obchod, ktorého materskou krajinou je Česká republika, kde ponúka tovar pod obchodným menom Kasa. Z rôznych výrobkov tu môžeme nakúpiť napr. digitálnu kameru, DVD napalovačku, záhradnú kosačku, vŕtačku športové potreby. 

11.3.1 Ponuka

Základný sortiment tvoria produkty rozdelené do viacerých skupín. Nájdeme tu elektrospotrebiče, počítače, mobilné telefóny, športové potreby, potreby pre domácnosť, dom a záhradu, vybavenie do automobilov. Ponuka tohto e-obchodu je veľmi rozsiahla, naskytá sa nám  tu veľký výber.

11.3.2 Výber

Ako v predošlých virtuálnych obchodoch aj tu máme tovar rozdelený do niekoľkých kategórií. Pri výbere si môžeme prezrieť detailný obrázok výrobku, poprípade si ho môžeme stiahnuť do PC alebo vytlačiť. Stránka nám ponúka jaj ukážku aký tovar je momentálne najpredávanejší, zároveň nás informuje prečo je výhodné nakupovať v spoločnosti Hej.

11.3.3 Nákup

Objednanie tovaru tiež nieje náročné, v ponuke stránky máme možnosť využiť pomôcku ako postupovať pri nakupovaní. Dopravu nám je táto spoločnosť schopná zabezpečiť niekoľkými spôsobmi, podľa druhu platby.

11.4 Ďalšie známe elektronické obchody


Okrem bližšie uvedených e-obchodov existuje ešte zopár ďalších. Preto si stručne ešte zopár predstavíme. 

· www.brloh.sk  - obchod ponúkajúci rôzne knihy, CD a DVD nosiče a počítačové hry.
· www.dunaj.sk  - predajňa zameraná na knižné tituly, hudobné CD ,filmy a šport.
· www.fkh.sk  - spoločnosť zaoberajúca sa predávaním spotrebnej elektroniky značky ORAVA, je jej hlavným distribútorom na Slovensku
· www.hurikán.sk - spoločnosť zaoberajúca sa predajom spotrebnej elektroniky.
· www.imperio.sk - predaj počítačov a ich kompletného príslušenstva.
· www.karman.sk - obchod ponúkajúci podobné výrobky ako imperio.
· www.kšeft.sk - prvý virtuálny hypermarket, ktorý je v začiatkoch vybudovania.
· www.shifter.sk - virtuálny obchod zaoberajúci sa počítačovou, digitálnou, audio a video  technikou. Ponúka široký sortiment výrobkov.
Záver


Vzhľadom na to, že éra nakupovania cez Internet sa neustále rozvíja, tak môžeme očakávať, že v blízkej budúcnosti budeme môcť nakupovať akýkoľvek druh tovaru. Súčasná ponuka elektronických obchodu je obmedzená tým, že produkty, ktoré sa ponúkajú spotrebiteľovi slúžia väčšinou na dlhšie časové obdobie a tak nieje možné si nakúpiť napríklad bežný nákup do kuchyne. Táto skutočnosť je  ale otázkou niekoľkých mesiacov, ba možno aj týždňov. 


Cieľom tohto projektu bolo bližšie sa oboznámiť s činnosťou elektronického obchodu, spoznanie dôležitých častí pre správne riadenie a existenciu elektronického obchodu a nakoniec aj zoznámenie sa s dôležitými poznatkami pre výhodné nakupovanie cez Internet. Aj keď sa mi nepodarilo z príčin neovládania odborných grafických programov na počítači vložiť do práce názorné ukážky obrázkov ako napríklad: virtuálny nákupný košík, postup pri registrácii, dúfam, že moja práca zaujala. Mojou snahou bolo o to viac priblížiť jednotlivé kroky pri nakupovaní cez Internet.


Na záver sa chcem poďakovať  našim pani profesorkám, ktoré mi s prácou pri tvorení tohto projektu pomohli a ďakujem im za to, že som mal možnosť si vybrať takú tému práce, ktorá ma obzvlášť zaujíma, a v ktorej som mohol využiť svoje skúsenosti a vedomosti.

Prehlasujem, že prácu  na tému ,, Elektronický obchod “ som vypracoval samostatne a s použitím uvedenej literatúry.

